ประกาศกรมโยธาธิการและผังเมืองประกาศกรมโยธาธิการและผังเมืองเรื่องกำหนดหลักเกณฑ์การใช้ประโยชน์ในทรัพย์สินเพื่อประโยชน์ในการวางและจัดทำผังเมืองรวมในท้องที่จังหวัดสุราษฏร์ธานี ตามที่ได้มีการตราพระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ ๗๒ จังหวัด พ.ศ. ๒๕๔๖ ซึ่งใช้บังคับในท้องที่จังหวัดสุราษฏร์ธานีด้วยและเพื่อประโยชน์ในการวางและจัดทำผังเมืองรวมตามพระราชกฤษฎีกาดังกล่าวอาศัยในอำนาจตามความในมาตรา ๑๕ (๓) แห่งพระราชบัญญัติการผังเมือง พ.ศ. ๒๕๑๘อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ มาตรา ๕๐ และมาตรา ๕๖ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายและโดยความเห็นชอบของคณะกรรมการผังเมือง อธิบดีกรมโยธาธิการและผังเมืองในฐานะเจ้าพนักงานการผังจึงออกประกาศไว้ ดังต่อไปนี้ข้อ ๑ในประกาศนี้อาคารพาณิชยกรรมค้าปลีกค้าส่ง หมายความว่าอาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารร่วมกันเพื่อประกอบกิจการขายปลีกขายส่งสินค้าอุปโภคบริโภคหลากหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนข้อ ๒ประกาศนี้ให้ใช้บังคับในท้องที่จังหวัดสุราษฏร์ธานี แต่ทั้งนี้ ไม่หมายความรวมถึงบริเวณที่ได้มีการประกาศให้ใช้บังคับผังเมืองรวมหรือบริเวณที่เคยมีการประกาศให้ใช้บังคับผังเมืองรวมแล้วข้อ ๓ที่ดินในบริเวณท้องที่ตามข้อ ๒ ห้ามไม่ให้ใช้ประโยชน์ที่ดินเพื่อก่อสร้างดัดแปลง ใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่งที่มีพื้นที่ใช้สอยอาคารร่วมกันเพื่อประกอบกิจการขายปลีกขายส่งสินค้าอุปโภคบริโภคหลากหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไป เว้นแต่บริเวณท้องที่ ดังต่อไปนี้ (๑)ในท้องที่เขตเทศบาลตำบลกาญจนดิษฐ์ อำเภอกาญจนดิษฐ์(๒)ในท้องที่เขตเทศบาลตำบลท่าทองใหม่ อำเภอกาญจนดิษฐ์(๓)ในท้องที่เขตเทศบาลตำบลเวียงสระ อำเภอเวียงสระ(๔)ในท้องที่เขตเทศบาลตำบลท่าชนะ อำเภอท่าชนะ(๕)ในท้องที่เขตเทศบาลตำบลพุมเรียง อำเภอไชยา(๖)ในท้องที่เขตเทศบาลตำบลท่าฉาง อำเภอท่าฉาง(๗)ในท้องที่เขตเทศบาลตำบลท่าขนอน อำเภอคีรีรัฐนิคม(๘)ในท้องที่เขตเทศบาลตำบลเขาพัง อำเภอบ้านตาขุน(๙)ในท้องที่เขตเทศบาลตำบลเขาวง อำเภอบ้านตาขุน(๑๐)ในท้องที่เขตเทศบาลตำบลพนม อำเภอพนม(๑๑)ในท้องที่เขตเทศบาลตำบลบางสวรรค์ อำเภอพระแสง(๑๒)ในท้องที่เขตเทศบาลตำบลย่านดินแดง อำเภอพระแสง(๑๓)ในท้องที่เขตเทศบาลตำบลเคียนซา อำเภอเคียนซา(๑๔)ในท้องที่เขตเทศบาลตำบลบ้านนาเดิม อำเภอบ้านนาเดิม(๑๕)ในท้องที่เขตเทศบาลตำบลดอนสัก อำเภอดอนสัก(๑๖)ในท้องที่เขตเทศบาลตำบลตลาดไชยา อำเภอไชยา(๑๗)ในท้องที่ตำบลสมอทอง อำเภอท่าชนะ(๑๘)ในท้องที่ตำบลประสงค์ อำเภอท่าชนะ(๑๙)ในท้องที่ตำบลวัง อำเภอท่าชนะ(๒๐)ในท้องที่ตำบลคลองพา อำเภอท่าชนะ(๒๑)ในท้องที่ตำบลเวียง อำเภอไชยา(๒๒)ในท้องที่ตำบลป่าเว อำเภอไชยา(๒๓)ในท้องที่ตำบลตะกรบ อำเภอไชยา(๒๔)ในท้องที่ตำบลทุ่ง อำเภอไชยา(๒๕)ในท้องที่ตำบลเสวียต อำเภอท่าฉาง(๒๖)ในท้องที่ตำบลเขาถ่าน อำเภอท่าฉาง(๒๗)ในท้องที่ตำบลท่าเคย อำเภอท่าฉาง(๒๘)ในท้องที่ตำบลคลองไทร อำเภอท่าฉาง(๒๙)ในท้องที่ตำบลท่าฉาง อำเภอท่าฉาง(๓๐)ในท้องที่ตำบลหัวเตย อำเภอพุนพิน(๓๑)ในท้องที่ตำบลหนองไทร อำเภอพุนพิน(๓๒)ในท้องที่ตำบลท่าโรงช้าง อำเภอพุนพิน(๓๓)ในท้องที่ตำบลกรูด อำเภอพุนพิน(๓๔)ในท้องที่ตำบลตะปาน อำเภอพุนพิน(๓๕)ในท้องที่ตำบลท่าสะท้อน อำเภอพุนพิน(๓๖)ในท้องที่ตำบลทรัพย์ทวี อำเภอบ้านนาเดิม(๓๗)ในท้องที่ตำบลท่าเรือ อำเภอบ้านนาเดิม(๓๘)ในท้องที่ตำบลนาใต้ อำเภอบ้านนาเดิม(๓๙)ในท้องที่ตำบลบ้านนา อำเภอบ้านนาเดิม(๔๐)ในท้องที่ตำบลควนศรี อำเภอบ้านนาสาร(๔๑)ในท้องที่ตำบลพรุพรี อำเภอบ้านนาสาร(๔๒)ในท้องที่ตำบลคลองปราบ อำเภอบ้านนาสาร(๔๓)ในท้องที่ตำบลเวียงสระ อำเภอเวียงสระ(๔๔)ในท้องที่ตำบลเขานิพันธ์ อำเภอเวียงสระ(๔๕)ในท้องที่ตำบลคลองฉนวน อำเภอเวียงสระ(๔๖)ในท้องที่ตำบลทุ่งหลวง อำเภอเวียงสระ(๔๗)ในท้องที่ตำบลบ้านส้อง อำเภอเวียงสระ(๔๘)ในท้องที่ตำบลพลายวาส อำเภอกาญจนดิษฐ์(๔๙)ในท้องที่ตำบลกรูด อำเภอกาญจนดิษฐ์(๕๐)ในท้องที่ตำบลช้างขวา อำเภอกาญจนดิษฐ์(๕๑)ในท้องที่ตำบลทุ่งรัง อำเภอกาญจนดิษฐ์(๕๒)ในท้องที่ตำบลท่าอุแท อำเภอกาญจนดิษฐ์(๕๓)ในท้องที่ตำบลท่าทอง อำเภอกาญจนดิษฐ์(๕๔)ในท้องที่ตำบลขุนทะเล อำเภอเมืองสุราษฎร์ธานี(๕๕)ในท้องที่ตำบลเขาตอก อำเภอเคียนซา(๕๖)ในท้องที่ตำบลเคียนซา อำเภอเคียนซา(๕๗)ในท้องที่ตำบลอรัญคามวารี อำเภอเคียนซา(๕๘)ในท้องที่ตำบลบ้านเสด็จ อำเภอเคียนซา(๕๙)ในท้องที่ตำบลพ่วงพรหมคร อำเภอเคียนซา(๖๐)ในท้องที่ตำบลบ้านทำเนียบ อำเภอคีรีรัฐนิคม(๖๑)ในท้องที่ตำบลบางสวรรค์ อำเภอพระแสง(๖๒)ในท้องที่ตำบลไทรขึง อำเภอพระแสง(๖๓)ในท้องที่ตำบลอิปัน อำเภอพระแสง(๖๔)ในท้องที่ตำบลปากแพรก อำเภอดอนสัก(๖๕)ในท้องที่ตำบลต้นยวน อำเภอพนม(๖๖)ในท้องที่ตำบลชัยบุรี อำเภอชัยบุรี(๖๗)ในท้องที่ตำบลสองแพรก อำเภอชัยบุรี ทั้งนี้ในท้องที่ตาม (๑) ถึง (๑๖)ให้ดำเนินการเป็นอาคารพาณิชยกรรมค้าปลีกค้าส่งได้ตามขนาดและหลักเกณฑ์ที่กำหนดในข้อ๔ และในท้องที่ตาม (๑๗) ถึง (๖๗)ให้ดำเนินการเป็นอาคารพาณิชยกรรมค้าปลีกค้าส่งได้ตามขนาดและหลักเกณฑ์ที่กำหนดในข้อ๔ และข้อ ๕ข้อ ๔การใช้ประโยชน์ที่ดินเพื่อก่อสร้าง ดัดแปลงใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่งที่มีพื้นที่ใช้สอยอาคารร่วมกันเพื่อประกอบกิจการขายปลีกขายส่งสินค้าอุปโภคบริโภคหลากหลายประเภทที่ใช้ในชีวิตประจำวันตั้งแต่๓๐๐ ตารางเมตร แต่ไม่เกิน ๖๐๐ ตารางเมตร ต้องเป็นไปตามหลักเกณฑ์ ดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไปไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๔(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕)มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖)มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘)อาคารที่มีความสูงเกินกว่า ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙)มีที่จอดรถยนต์ไม่น้อยกว่า ๑ คัน ต่อพื้นที่อาคาร ๒๐ ตารางเมตร เศษของ ๒๐ ตารางเมตรให้คิดเป็น ๒๐ ตารางเมตร(๑๐)ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ ๕การใช้ประโยชน์ที่ดินเพื่อก่อสร้าง ดัดแปลงใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่งที่มีพื้นที่ใช้สอยอาคารร่วมกันเพื่อประกอบกิจการขายปลีกขายส่งสินค้าอุปโภคบริโภคหลากหลายประเภทที่ใช้ชีวิตประจำวันเกินกว่า๖๐๐ ตารางเมตร ต้องเป็นไปตามหลักเกณฑ์ ดังต่อไปนี้(๑)ที่ดินแปลงที่ตั้งอาคารจะต้องอยู่ติดทวงหลวงแผ่นดินหรือถนนสาธารณะที่มีขนาดเขตทางไม่น้อยกว่า๔๐ เมตร(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไปไม่น้อยกว่า ๕๐๐ เมตรและมีทางคู่ขนานกับถนนสาธารณะเชื่อมต่อกับทางเข้าออกของรถยนต์(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๒(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕)มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐(๖)มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๗๕ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๒๐ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘)อาคารที่มีความสูงเกินกว่า ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙)มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตรให้คิดเป็น ๔๐ ตารางเมตร(๑๐)ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ ๖กรณีผู้ขออนุญาตไม่อาจปฏิบัติตามหลักเกณฑ์ข้อ ๔ (๖) ข้อ ๔ (๗) ข้อ ๔ (๘)ข้อ ๕ (๖) ข้อ ๕ (๗) และข้อ ๕ (๘)ผู้ขออนุญาตอาจยื่นร้องขอต่อผู้มีอำนาจหน้าที่ตามข้อ ๗เพื่อเสนอคณะอนุกรรมการพิจารณาด้านผังเมืองระดับจังหวัดพิจารณาตามความเหมาะสมได้ ทั้งนี้ ภายใต้กรอบหลักเกณฑ์ ดังต่อไปนี้(๑)หลักเกณฑ์ตามข้อ ๔ (๖) ที่ว่างด้านหน้าของอาคารห่างจากเขตทางของถนนสาธารณะน้อยกว่า ๕๐ เมตรได้ แต่ทั้งนี้ จะต้องไม่น้อยกว่า ๔๐ เมตร(๒)หลักเกณฑ์ตามข้อ ๔ (๗) ที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะน้อยกว่า๑๕ เมตรได้ แต่ทั้งนี้จะต้องไม่น้อยกว่า ๑๐ เมตร(๓)หลักเกณฑ์ตามข้อ ๔ (๘) และข้อ ๕ (๘) อาคารที่มีความสูงเกินกว่า ๑๐ เมตรมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา น้อยกว่า ๕๐๐ เมตรได้ แต่ทั้งนี้ จะต้องไม่น้อยกว่า ๓๐๐ เมตร(๔)หลักเกณฑ์ตามข้อ ๕ (๖) ที่ว่างด้านหน้าของอาคารห่างจากเขตทางของถนนสาธารณะน้อยกว่า ๗๕ เมตรได้ แต่ทั้งนี้ จะต้องไม่น้อยกว่า ๕๐ เมตร(๕)หลักเกณฑ์ตามข้อ ๕ (๗) ที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะน้อยกว่า ๒๐ เมตรได้ แต่ทั้งนี้ จะต้องไม่น้อยกว่า ๑๕ เมตรข้อ ๗ให้ผู้มีอำนาจหน้าที่ในการควบคุมหรืออนุญาตการก่อสร้างอาคารหรือผู้มีอำนาจหน้าที่ในการควบคุมหรืออนุญาตการประกอบกิจการในเขตท้องที่จังหวัดสุราษฏร์ธานีปฏิบัติการให้เป็นไปตามประกาศนี้ข้อ ๘[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๘สิงหาคม พ.ศ. ๒๕๔๖สว่าง ศรีศกุนอธิบดีกรมโยธาธิการและผังเมืองเจ้าพนักงานการผังณัฐดนัย/จัดทำ๑ พฤศจิกายน ๒๕๕๐หทัยภัทร/ตรวจ๑๒ พฤศจิกายน ๒๕๕๐สุเมธ/ปรับปรุง๑๐ พฤศจิกายน ๒๕๕๘[๑] ราชกิจจานุเบกษา เล่ม ๑๒๐ (เล่มที่ ๒)/ตอนพิเศษ ๙๓ ง/หน้า ๑๖๘/๒๒ สิงหาคม๒๕๔๖